open-index/open-wikipedia-markdown huggingface dataset:
מטאוריט סילקאוגה

שמאל|ממוזער|240x240 פיקסלים|מטאוריט סילקאוגה, במוזיאון הסמית'סוניאן להיסטוריה טבעית
**מטאוריט סילקאוגה** (באנגלית: **Sylacauga meteorite**) הוא מטאוריט שנפל ב-30 בנובמבר 1954, בשעה 12:46 שעון מקומי (18:46 UT) באוק גרוב, אלבמה, ליד סילקאוגה, בארצות הברית. לעיתים הוא מכונה **מטאוריט הודג'ס** מכיוון שחלק ממנו פגע באן אליזבת פאולר הודג'ס .

## חשיבות
חלק מהמטאוריט, בגודל של אשכולית התרסק דרך גג של חווה, גרם למקלט רדיו גדול מעץ לקפוץ ופגע באישה בת 34 בשם הודגס בזמן שהיא נמנמה על ספה. האישה נפגעה קשות באחד מצידי גופה, אך הייתה מסוגלת ללכת. האירוע זכה לפרסום עולמי.

הטענה המוקדמת ביותר לאדם שנפגע ממטאוריט מופיעה בכתב יד משנת 1677 שפורסם בטורטונה שבאיטליה, בו מסופר על נזיר ממילאנו שנהרג על ידי מטאוריט, אם כי אמיתות הטענה אינה ידועה. בשנת 1992 פגע שבר מטאוריט קטן במשקל 3 גרם בנער אוגנדי צעיר במבאלה. השבר פגע בעץ שהאט את מהירות נפילתו ולכן הוא לא גרם לפציעה.

## כדור אש
כשהמטאור עבר באטמוספירה הוא יצר כדור אש שנראה משלוש מדינות אמריקאיות, על אף שהייתה זו שעת אחר הצהריים. היו גם אינדיקציות לפיצוץ באוויר, שכן עדים תיארו ששמעו "פיצוצים או בומים חזקים".

## הבעלות על השברים
המטאוריט הוחרם על ידי מפקד משטרת סילאקאוגה, שמסרה אותו לחיל האוויר של ארצות הברית. הן בני הזוג הודג'ס והן בעלת הבית שלהם, ברטי גיא, טענו לבעלות על הסלע. טענתה של גיא היא שהמטאוריט נפל על רכושה. היו קונים שהציעו עד 5,000 דולר עבור המטאוריט. לבסוף הזוג הודג'ס וגיא התפשרו, כשההודג'ס שילמו 500 דולר עבור המטאוריט. עם זאת, עד שהוא הוחזר לבני הזוג הודג'ס, יותר משנה לאחר מכן, תשומת הלב הציבורית פחתה, והם לא הצליחו למצוא לו קונה.

אן הודג'ס חשה בחוסר נוחות מתשומת הלב הציבורית ומהמחלוקת על בעלות המטאוריט. בשנת 1956, בני הזוג הודג'ס תרמו אותו למוזיאון אלבמה לתולדות הטבע.

למחרת הנפילה, חוואי מקומי בשם ג'וליוס מקיני נתקל בשבר קטן יותר מאותו מטאוריט. עורך דין באינדיאנפוליס רכש אותו עבור מכון סמיתסוניאן. משפחת מקיני השתמשה בכסף לרכישת מכונית ובית.

## שברים
עם כניסתו לאטמוספירה, המטאוריט התפצל לשלושה חלקים לפחות:

# שבר הודג'ס () – ) שפגע באן אליזבת הודג'ס.
# שבר מקיני () – ) שנמצא למחרת ב-1 בדצמבר 1954 על ידי יוליוס קמפיס מקיני.
# על פי ההערכות, שבר שלישי נפל באזור צ'ילדרסבורג (כמה ק"מ צפונית-מערבית לאוק גרוב).

## מיון
מטאוריט סילקאוגה מסווג ככונדריט רגיל מקבוצת H4.

## מסלול
המטאורואיד נכנס לצד המואר של כדור הארץ, וכשהוא פגע, הוא עבר את הפריהליון ונכנס לצד החשוך של כדור הארץ. בהתחשב בהערכות המסלול, המועמד הטוב ביותר כגוף אב הוא 1685 Toro .

## ראו גם
* מטאוריט סיחוטה-אלין
* פגיעת המטאור ברוסיה (2013)
* מטאוריט מורצ'יסון

## קישורים חיצוניים

קטגוריה:1954 בארצות הברית
קטגוריה:1954 במדע
## הערות שוליים

קטגוריה:מטאוריטים
ספיחה (מאכל)

**ספיחה** (בערבית: **صفيحة פירוש בעברית [[צלחת]]**) הוא מאפה בשרי מאזור הלבנט. הוא מורכב מבצק דק ומעליו שכבה של בשר כבש או טלה טחון, המעורבב עם בצל, צנוברים ותבלינים נוספים. גודלו בדרך כלל כפיתה אישית.

בלבנון, נהוג להגיש את הספיחה עם בשר טחון, בצל, קוביות עגבנייה, צנוברים, מלח, פלפל, ותבלינים כדוגמת קינמון, סומאק ודבשת רימון. העיר הלבנונית בעלבכ ידועה במיוחד בשל הספיחה שלה. הספיחה פופולרית גם בסוריה ובארץ ישראל.

הספיחה הוא אוכל רחוב פופולרי ביותר בברזיל, שם הוא ידוע בשם *esfiha* או *esfirra*, לשם הוא הגיע על-ידי מהגרים מסוריה ומלבנון בשלהי המאה ה-20.
[ממוזער|ספיחה בעלבכיה, או ספיחה בנוסח [בעלבכ]]

## ראו גם
* המטבח הפלסטיני
* המטבח הסורי
*המטבח הלבנוני
*טאבון
*לחמה בעג'ין
* מנאקיש

## קישורים חיצוניים

* מתכון לספיחה ארמנית, אתר השולחן

## הערות שוליים

קטגוריה:המטבח הערבי: מאפים
קטגוריה:מאפים
קטגוריה:המטבח הסורי
קטגוריה:המטבח הלבנוני
קטגוריה:המטבח הים-תיכוני
קטגוריה:מאכלי בשר
קטגוריה:המטבח הערבי: אוכל רחוב
S10

**סטין דן הולנדר** (נולדה ב-8 בנובמבר 2000), ידועה בשם הבמה שלה **S10**, היא זמרת וראפרית הולנדית.

## שנותיה הראשונות
דן הולנדר ואחיה התאום נולדו ב-8 בנובמבר 2000 בהורן בצפון הולנד. מעת הולדתה היה לה קשר זעיר עם אביה הביולוגי. היא גדלה באבקרק הסמוכה, ולאחר מכן עברה שוב להורן ולמדה בתיכון המקומי. בשנת 2018 החלה ללמוד באקדמיית הרמן ברוד באוטרכט.

לאורך נעוריה סבלה דן הולנדר מבעיות נפשיות, הכוללת הזיות ודיכאון. כשהייתה בת 14 היא אושפזה בבית חולים פסיכיאטרי לאחר שניסתה להתאבד. היא אובחנה כבעלת הפרעה דו-קוטבית.

## קריירה
את קריירת המוזיקה שלה החלה כשחתמה חוזה הקלטות עם חברת התקליטים Noah's Ark. בשנים 2017–2019 הוציאה הזמרת לאור שלושה מיני-אלבומים, *Antipsychotica*, *Lithium* ו-*Diamonds*, ובשלהי שנת 2019 פרסמה את אלבום הבכורה שלה, *Snowsniper*. בשנה העוקבת הוציאה לאור את אלבומה השני, *Vlinders*. בשנת 2021 הוציאה את הסינגל "Adem Je In", מתוך אלבומה העתידי הנושא את אותו שם. הוא הגיע למקום ה-15 במצעד הסינגלים ההולנדי.

ב-7 בדצמבר 2021 הכריזה אחת משתי רשויות השידור בהולנד, "AVROTROS", כי S10 נבחרה לייצג את המדינה באירוויזיון 2022. ב-3 במרץ התפרסם שירה לאירוויזיון 2022, "De diepte" (בעברית: המעמקים). ב-10 במאי 2022 ביצעה S10 את "De dipete" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-14 במאי הופיעה S10 בגמר התחרות. עם תום הקראת התוצאות היא דורגה במקום ה-11 עם 171 נקודות (129 מהשופטים ו-42 מהקהל).

## דיסקוגרפיה
### אלבומי אולפן
* 2019: *Snowsniper*
* 2020: *Vlinders*

### מיני-אלבומים
* 2017: *Antipsychotica*
* 2018: *Lithium*
* 2019: *Diamonds*

## קישורים חיצוניים

## הערות שוליים

קטגוריה:זמרות הולנדיות
קטגוריה:ראפריות הולנדיות
קטגוריה:נציגי הולנד באירוויזיון
קטגוריה:משתתפי אירוויזיון 2022
קטגוריה:אמנים הולנדים הידועים בשם במה
קטגוריה:אישים שניסו להתאבד
קטגוריה:תאומים
קטגוריה:הולנדיות שנולדו ב-2000
קטגוריה:הולנדים שנולדו ב-2000
המינבר במערת המכפלה

**המינבר במערת המכפלה** הוא מינבר (דוכן תפילה) שנבנה במאה ה-11 ונמצא במסגד אל-ג'וואלי שבמערת המכפלה בחברון. המינבר הוזמן בשנת 1091 על ידי באדר אל-ג'מאלי, וזיר בכיר בשושלת הפאטמית, עבור מסגד שיעי באשקלון. בשנת 1191 העביר אותו צלאח א-דין מאשקלון למסגד אל-ג'וואלי בחברון.

## תיאור המינבר
המינבר עשוי מפיסות עץ רבות שהוצמדו זו לזו ויוצרות עיטור גאומטרי, והוא נחשב ליצירת מופת באמנות האסלאמית. זהו המינבר העתיק ביותר שנותר בסגנון זה ועדיין משמש לתפילה. המינבר במסגד אל-אקצא בירושלים, שאף הוא הועבר לירושלים מחלב על ידי צלאח א-דין, עוצב בסגנון דומה.

המינבר כולל גרם מדרגות שבתחתיתו פתח כניסה ובראשו כיפה, והוא מקושט בעיטורי מוקרנס מוזהבים. דלתות המינבר מורכבות משני לוחות ועליהם מגולפים הדפסי כוכבים גאומטריים. מעל לדלתות ועל המשקופים מותקנים לוחות עם כתובות בערבית בכתב כופי, המתעדות את בניית המינבר והמסגד המקורי באשקלון. צלעות המינבר מעוטרות בערבסקות המבוססות על צורות גאומטריות דמויות משושים.

## היסטוריה
[ממוזער|כתובות ב[כתב כופי מעל דלתות המינבר]]
על פי המסורת המוסלמית, המינבר הראשון נבנה על ידי מוחמד במדינה בשנת 629, ולאחר מכן הפך המינבר לסמל דתי ופוליטי. המינבר הוא מקום מושבו של האימאם במסגד, ומשמש כבמה לדרשות דת בימי שישי, הנושאות לעיתים גם אופי פוליטי.

המינבר במערת המכפלה הוזמן במקור בשנת 1091 או 1092 על ידי באדר אל-ג'מאלי, וזיר בכיר בשושלת הפאטמית, שכבשה זמן קצר לפני כן את שטחי מערב סוריה וארץ ישראל. באותה עת אשקלון נחשבה לעיר קדושה עבור השיעים, שהאמינו כי באחד הקברים בעיר נמצא ראשו של חוסיין (בן עלי). אל-ג'מאלי ציווה לבנות מסגד גדול באשקלון, בסמוך לקבר, והזמין מינבר מיוחד עבור המסגד.

מאוחר יותר, בשנת 1153, החליטו שליטי השושלת הפאטמית להעביר את קברו של חוסיין בן עלי למסגד חדש בקהיר, הנקרא כיום , והמינבר שהוזמן על ידי אל-ג'מאלי נותר באשקלון. בשנת 1187 כבש צלאח א-דין, מנהיג השושלת האיובית, את ירושלים מידי הצלבנים. הוא חשש שאשקלון תהיה חשופה להתקפות נגד מצד הצלבנים ובשנת 1191 החליט להרוס את העיר, אך לפני כן הוא העביר את המינבר הפאטמי למסגד במערת המכפלה בחברון, שם הוא נמצא עד היום.

המינבר הוא אחד משלושת דוכני תפילה שנתרמו על ידי צלאח א-דין. האחרים מוצבים במכה ובמסגד אל-אקצא.

## קישורים חיצוניים

## הערות שוליים

קטגוריה:חברון: היסטוריה
קטגוריה:אדריכלות אסלאמית
קטגוריה:מערת המכפלה
פנג (קבוצה אתנית)

**פנג**, היא קבוצה אתנית הידועה גם בשמות **פאן** ו**פהואין**, הנמצאת בגינאה המשוונית, צפון גבון, ודרום קמרון. נכון לשנת 2010, הפנג הם כ-85% מאוכלוסיית גינאה המשוונית, המרוכזים בעיקר במחוז ריו מוני. פנג הם גם האוכלוסייה העיקרית של גבון (בערך רבע מהאוכלוסייה). גם במדינות אחרות, במחוזות בהם הם גרים, הפנג היא אחת הקבוצות האתניות המשפיעות ביותר.

## שפה
אנשי הפנג מדברים בעיקר את שפת הפנג, הידועה גם בשמות פהואין, פמואה ופנגואה. מוצא השפה משבטי הבנטו הדרומיים, והיא משתייכת למשפחת השפות הניז'ריות-קונגולזיות. שפת הפנג דומה לשפות האחרות מאותה המשפחה, הבטי והבולו. הנוכחות הגדולה ביותר של שפות כאלו היא מצפון לנהר האוגואה, בערך במרכז גבון.

הפנג העבירו את ההיסטוריה והשפה שלהם דרך מסורת שבעל פה מוזיקלית. הרבה מהפנג מכירים שפות אחרות חוץ משפת הפנג, הנפוצות בהן הן ספרדית, צרפתית, גרמנית, פורטוגזית ואנגלית. המסורת של שפה נוספת התפתחה אצל הפנג בזמן השליטה הקולוניאלית של ספרד בגינאה המשוונית, השליטה של צרפת בגבון, והשליטה של גרמניה ולאחר מכן צרפת בקמרון.

## היסטוריה
אנשי הפנג הם מהגרים בגינאה המשוונית, והם ככל הנראה היגרו ממרכז קמרון במהלך המאה ה-19.

האתנולוגים שיערו בהתחלה כי אנשי הפנג הם נילוטים, כלומר מוצאם הוא מאזור הנילוס, או אפילו מהמצרים הקדמונים, אך השערה זו הופרכה. על פי צירוף של הוכחות שונות, ההשערה כיום היא שמוצא הפנג הוא משבטי העמים, והם התחילו לחזור אל אפריקה בסביבות המאה השביעית או השמינית, עקב פלישות מהצפון, והמלחמות במערב אפריקה. ההגירה שלהם מקמרון יוחסה לניסיון בריחה מהאלימות של השעבוד ופשיטות העבדים, שביצעו בני שבט ההאוסה, אבל ישנם גם תיאוריות מתחרות. בעזרת שימוש בגלוטוכרונולוגיה, היסטוריונים גילו שהיו דוברים של שפת הפנג בדרום קמרון לפני יותר מ-4,000 שנים.

אנשי הפנג היו קורבנות לסחר העבדים הטרנס-אטלנטי והטרנס-סהרה במאות ה-16 וה-19. בסחר העבדים יוחס לאנשי הפנג קניבליזם על ידי מוכרי העבדים והמיסיונרים, כנראה בגלל עצמות וגולגולות אדם שנמצאו בתיבות עץ ליד הכפרים שלהם. טענה זו שומשה כדי להצדיק את מעשיהם של סוחרי העבדים. כשסוחרי העבדים פשטו על הכפרים של הפנג, אלפי אלילים מעץ שנמצאו בכפרים, והכפרים עצמם, נשרפו על ידי הפושטים. מאוחר יותר אתנולוגים שדיברו עם אנשי הפנג גילו שהם לא באמת היו קניבלים, אלא העצמות שנמצאו היו של אבותיהם.

## קישורים חיצוניים

* 
* 

## הערות שוליים

קטגוריה:גבון: קבוצות אתניות
טיילר מורטון

**טיילר סקוט מורטון** (באנגלית: **Tyler Scott Morton**; נולד ב-31 באוקטובר 2002 בוואלוסי שבאנגליה) הוא כדורגלן אנגלי המשחק בעמדת הקשר בקבוצת אולימפיק ליון מליג 1.

## קריירת מועדונים
מורטון גדל במחלקת הנוער של ליברפול. ב-21 בספטמבר 2021 ערך את הופעת הבכורה שלו בקבוצה הבוגרת של המועדון, בניצחון 0–3 על נוריץ' סיטי במסגרת הסיבוב השלישי של גביע הפוטבול ליג. ב-20 בנובמבר הוא ערך את הופעת הבכורה שלו בפרמייר ליג, כשהחליף את טיאגו אלקנטרה בדקה ה-86 בניצחון 0–4 על ארסנל במסגרת המחזור ה-12 לעונת 2021/2022. ב-24 בנובמבר ערך את הופעת הבכורה שלו בליגת האלופות, בניצחון 0–2 על פורטו במסגרת שלב הבתים לעונת 2021/2022.

ב-1 באוגוסט 2022 הושאל מורטון לבלקברן רוברס לעונת 2022/2023. הוא ערך הופעת בכורה ב-6 באוגוסט 2022 בניצחון 3–0 נגד סוונסי סיטי. 

ב-1 בספטמבר 2023, מורטון הושאל להאל מליגת המשנה לעונת 2023/2024. ב-15 בספטמבר ערך הופעת בכורה, כשעלה בדקה ה-59 בתיקו 1–1 נגד קובנטרי סיטי. בדצמבר 2023, זכה מורטון בפרס השחקן הצעיר של החודש.

ב-5 באוגוסט 2025 עזב את ליברפול לאחר 16 שנה וחתם באולימפיק ליון לחמש שנים.

## קריירה בין-לאומית
ב-11 בנובמבר 2021, מורטון ערך את הופעת הבכורה שלו בנבחרת אנגליה עד גיל 20 במהלך ההפסד 0–2 לפורטוגל בליגת העילית 2021–22 עד גיל 20.

ב-19 בנובמבר 2023, מורטון ערך את הופעת הבכורה שלו בנבחרת אנגליה עד גיל 21 כמחליף בניצחון החוץ 3–0 נגד סרביה, במסגרת מוקדמות אליפות אירופה 2025 עד גיל 21.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ליברפול
קטגוריה:כדורגלני בלקברן רוברס
קטגוריה:כדורגלני האל סיטי
קטגוריה:כדורגלני אולימפיק ליון
קטגוריה:אנגלים שנולדו ב-2002
You're My Heart, You're My Soul

"**You're My Heart, You're My Soul**" (בעברית: "**את הלב שלי, את הנשמה שלי**") הוא הסינגל הראשון של הצמד הגרמני מודרן טוקינג, שיצא כחלק מאלבום הבכורה שלו, *[[The 1st Album]]*. השיר יצא לאור ב-29 באוקטובר 1984 אך נכנס ל-40 העליונים בגרמניה ב-21 בינואר ונכנס לעשירייה הפותחת ב-28 בינואר 1985, כמעט 3 חודשים לאחר תאריך יציאתו המקורי. לאחר חמישה שבועות נוספים הוא הגיע למקום הראשון במצעד, ושהה במשך שישה שבועות במקום הראשון במצעד ובסך הכול 25 שבועות במצעד עצמו. הוא קיבל בסופו של דבר את תואר הזהב על מכירות של למעלה מ-250,000 בגרמניה. "You're My Heart, You're My Soul" נחשב לסינגל הנמכר ביותר של הצמד, עם מכירות של למעלה מ-8 מיליון עותקים.

"You're My Heart, You're My Soul" קיבל את תואר הזהב בצרפת על מכירות של למעלה מ-715,000 עותקים.

השיר הופץ מחדש ב-1998 בשם, "You're My Heart, You're My Soul '98", לקראת האיחוד של הצמד. הוא הצליח להימכר בלמעלה מ-500,000 עותקים בגרמניה.

## רשימת השמעה
* ***'

# "You're My Heart, You're My Soul" – 3:48
# "" – 4:01
* ***'

# "You're My Heart, You're My Soul" – 5:35
# "" – 4:01

## מיקומי שיא

## נתוני מכירות

## היסטוריית יציאות לאור

## You're My Heart, You're My Soul '98

**You're My Heart, You're My Soul '98** הוא הסינגל הראשון של מודרן טוקינג שיצא מהאלבום השביעי שלו, *[[Back for Good]]*, והסינגל הראשון לאחר האיחוד שלו ב-1998. זוהי הגרסה המחודשת של המקור "You're My Heart, You're My Soul", שיצא ב-1984. "You're My Heart, You're My Soul '98" יצא ב-1998.

הוא הגיע למקום הראשון בהונגריה ונכנס לחמישייה הפותחת במספר מדינות כולל גרמניה, שווייץ, אוסטריה, צרפת ונכנס לעשירייה הפותחת במדינות אחרות כולל שוודיה ופינלנד. בגרמניה, השיר נכנס לעשירייה הפותחת ב-6 באפריל 1998, והגיע בשיאו למקום השני בשבוע שלאחר מכן. לאחר ששהה 10 שבועות בעשירייה הפותחת, הוא קיבל בסופו של דבר את תואר הפלטינה על מכירת למעלה מ-500,000 עותקים בגרמניה בלבד. בצרפת, הגיע השיר למקום השלישי בסופו של דבר וקיבל את תואר הזהב על מכירות של 250,000 עותקים.

### רשימת השמעה
* ***'

# "" – 3:49
# "" – 3:41
* ***'

# "" – 3:49
# "" – 3:41
# "" – 3:17
# "" – 3:22
# "" – 5:36
* ***'

# "" – 3:53
# "" – 5:33
# "" – 7:15
* ***'

# "" – 7:15
# "" – 6:52
# "" – 3:15
# "" – 5:36

### מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1984
קטגוריה:סינגלי בכורה מ-1984
קטגוריה:סינגלים מ-1998
קטגוריה:שירי מודרן טוקינג
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירי דאנס-פופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים בהוצאת הנסה רקורדס
נואה אמבמבה

**נואה אמבמבה-מואנדה** (בצרפתית: **Noah Mbamba-Muanda**; נולד ב-5 בינואר 2005 באיקסל שבבלגיה) הוא כדורגלן בלגי המשחק בעמדת הקשר האחורי בקבוצת דנדר.

## קריירת מועדונים
אמבמבה שיחק במחלקת הנוער של ראסינג גנק, ובשנת 2020 עבר למחלקת הנוער של קלאב ברוז' והחל לשחק בקבוצת המילואים שלה.

ב-23 במאי 2021 ערך אמבמבה את הופעת הבכורה שלו במועדון, בהפסד 1–2 לראסינג גנק במסגרת ליגת העל הבלגית לעונת . זו הייתה הופעתו היחידה במדי המועדון בעונה זו.

ב-19 באוקטובר 2021 ערך אמבמבה את הופעת הבכורה שלו בליגת האלופות, בהפסד 1–5 למנצ'סטר סיטי במסגרת שלב הבתים לעונת 2021/2022.

ב-14 בינואר 2023 חתם אמבמבה בבאייר לברקוזן. בעונת 2023/24 נמנה אמבמבה על הסגל של באייר לברקוזן שזכה בדאבל מקומי, אך ערך שלוש הופעות ליגה בלבד.

בקיץ 2024 הושאל אמבמבה לעונה אחת לפורטונה דיסלדורף מהבונדסליגה השנייה.

## תארים
;קלאב ברוז'
* אליפות בלגיה: 2020/21, 2021/22
* הסופר קאפ הבלגי: 2021, 2022

;באייר לברקוזן
* בונדסליגה: 2023/24
* הגביע הגרמני: 2023/24

## קישורים חיצוניים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני קלאב ברוז'
קטגוריה:כדורגלני באייר לברקוזן
קטגוריה:כדורגלני פורטונה דיסלדורף
קטגוריה:כדורגלני דנדר
קטגוריה:בלגים שנולדו ב-2005
המושל הכללי של ברבדוס

**המושל הכללי של ברבדוס** (באנגלית: **Governor-General of Barbados**) היה נציגו של המונרך של ברבדוס החל מעצמאותה של ברבדוס ב-1966 ועד להפיכתה לרפובליקה ב-2021. על פי סדר הקדימויות של ברבדוס, המושל הכללי היה הראשון על פני כל אישי הממשל של המדינה.

תפקיד המושל הכללי הוגדר על פי פרק 4 לחוקת ברבדוס. המושל הכללי מונה על ידי המלכה בעצת ראש ממשלת ברבדוס. המושל הכללי החזיק סמכויות ביצועיות ונתן הסכמה להצעות חוק בשמו של המונרך ובכך הפך אותם לחוקים. חוקת ברבדוס הגבילה את סמכויות המושל הכללי, ששיטת הממשל שלה הייתה מונרכיה חוקתית. לפיכך היא הגבילה למעשה את סמכויות המלכה, כפי שהגבילה את סמכויות המושל הכללי, שברוב המקרים הפעיל את סמכויותיו בעצת ראש הממשלה וגורמים אחרים בברבדוס, באופן דומה לנשיא ברבדוס כיום.

משרת המושל הכללי נוצרה כאשר ב-1966 קיבלה ברבדוס את עצמאותה. מאז ראשית הקולוניאליזציה של ברבדוס על ידי הממלכה המאוחדת ועד קבלת העצמאות, כיהנו בברבדוס 68 מושלים, ואחריהם כיהנו 8 מושלים כלליים. ב-20 בנובמבר 2021 הפכה ברבדוס לרפובליקה ומשרת המושל הכללי בוטלה.

## תפקידים
המלכה, בעצת ראש ממשלת ברבדוס, מינתה מושל כללי כנציגה בברבדוס. הן המלכה והן המושל הכללי החזיקו ברוב הסמכויות במדינה, אם כי רק במקרים נדירים נעשה בהן שימוש באופן חד-צדדי. סמכויות אלו הופעלו רק במקרי חירום או במצב מלחמה.

המושל הכללי ייצג את המלכה באירועים טקסיים כמו פתיחת הפרלמנט ובחלוקת תוארי כבוד ומצעדים צבאיים. על פי החוקה, ניתנה למושל הכללי הסמכות לפעול בעניינים מסוימים. לדוגמה, במינוי פקידי הממשל האזרחיים, בהענקת חנינות ובפיזור הפרלמנט. אך רק במעט מאוד מקרים הוסמך המושל הכללי לפעול אך ורק על דעת עצמו, ובדרך כלל נדרשה חתימת קיום של ראש הממשלה כדי להפעיל את סמכויות המושל הכללי.

המושל הכללי גם ישב בראש המועצה המלכותית של ברבדוס.

## שבועת האמונים
על פי חוקת ברבדוס, שבועת האמונים של המושל הכללי של ברבדוס הייתה:

## ביטול המשרה
בספטמבר 2020 הודיעה ברבדוס על ביטול המלוכה של ברבדוס ומשרת המושל הכללי, ומלכת ברבדוס הוחלפה בנשיאת ברבדוס, שנושאת תפקיד טקסי. המושלת הכללית האחרונה, סנדרה מייסון, נבחרה ב-20 באוקטובר 2021, והושבעה כנשיאה ב-30 בנובמבר אותה שנה.

## רשימת המושלים הכלליים של ברבדוס

## קישורים חיצוניים

* 
* המושל הכללי באתר ממשלת ברבדוס 
* על המלכה ותפקידה בברבדוס 

*
קטגוריה:ברבדוס: ממשל
קטגוריה:ברבדוס: פוליטיקה
בילי קטקאופומפון

**בילי קטקאופומפון** (בצרפתית: **Billy Ketkeophomphone**; נולד ב-24 במרץ 1990 בשמפיני-סור-מארן שבצרפת) הוא כדורגלן לאי יליד צרפת המשחק בעמדת החלוץ בקבוצת סרי פהנג מליגת העל המלזית ובנבחרת לאוס.

## קריירת מועדונים
בנעוריו, החל קטקאופומפון לשחק בראסינג פריז, ובשנת 2006 עבר לאקדמיית קליירפונטיין היוקרתית. לאחר עונה אחת, חתם בשטרסבורג. בקיץ 2008 קודם לקבוצה הבוגרת של המועדון.

ב-20 במאי 2011 חתם קטקאופומפון על חוזה לחמש עונות בפ.צ. סיון מליגת העל השווייצרית. ב-31 בינואר 2012 הוא שוחרר מהמועדון, וחזר לצרפת על-מנת לחתום בטור.

ב-16 ביוני 2015 חתם קטקאופומפון באנז'ה, העולה החדשה לליגת העל הצרפתית. הוא השחקן הדרום אסייתי הראשון ששיחק בליגת העל הצרפתית. בעונתו הראשונה במועדון ערך 38 הופעות בכל המסגרות, בהן הבקיע שישה שערים. בעונתו השנייה במועדון סבל קטקאופומפון מפציעה בברכו, שהשביתה אותו למשך מרבית העונה.

ב-31 באוגוסט 2018 חתם באוסר מהליגה הצרפתית השנייה.

ב-20 בנובמבר 2019 חתם בשולה מהליגה הצרפתית השלישית.

ב-1 ביולי 2020 חתם קטקאופומפון בדנקרק מהליגה הצרפתית השנייה.

ב-28 בינואר 2022 הצטרף לסרי פהנג מליגת העל המלזית.

## קריירה בין־לאומית
קטקאופומפון נולד להורים מהגרים לאים שברחו לצרפת בשנות ה־80 של המאה ה-20, והביע את רצונו לשחק ולייצג את לאוס ברמה הבין־לאומית. בשנת 2021 הוא זומן לסגל נבחרת לאוס לקראת טורניר אליפות דרום־מזרח אסיה בכדורגל 2020. ב־6 בדצמבר 2021 הוא ערך את הופעת הבכורה שלו בנבחרת, בהפסד 2-0 לנבחרת וייטנאם במסגרת הטורניר.

## קישורים חיצוניים

## הערות שוליים

קטגוריה:כדורגלנים לאים
קטגוריה:כדורגלנים צרפתים
קטגוריה:חלוצי כדורגל לאים
קטגוריה:כדורגלני שטרסבורג
קטגוריה:כדורגלני פ.צ. סיון
קטגוריה:כדורגלני טור
קטגוריה:כדורגלני אנז'ה
קטגוריה:כדורגלני אוסר
קטגוריה:כדורגלני פהנג
קטגוריה:לאים שנולדו ב-1990
קטגוריה:צרפתים שנולדו ב-1990
Moral of the Story

"**Moral of the Story**" הוא סינגל של הזמרת האמריקאית אש, המופיע במיני-אלבום השני שלה, *Moral of the Story: Chapter 1*, ובאלבום האולפן הראשון שלה, *[[Ashlyn]]*. השיר זכה לפופולריות לאחר שהושמע בסרט לכל הנערים: נ.ב. אני עדיין אוהבת אותך. השיר נכתב על ידי אש, קייסי סמית' ונואה קונרד, והופק על ידי נואה קונרד ופיניאס או'קונל.

נכון לדצמבר 2021, השיר הושמע למעלה מ-334 מיליון פעמים בספוטיפיי.

## ביקורת
גרגורי קסטל מ-*Earmilk*, תיאר את השיר כ"בלדת אהבה מפוכחת עם מילים מושכות תשומת לב, [שכתבה אש ב]סאטירה כובשת ופוגעת".

## וידאו קליפ
הווידאו קליפ של השיר, יצא בערוץ היוטיוב של אש, ב-14 בפברואר 2019. נכון לדצמבר 2021, הווידאו קליפ נצפה למעלה מ-61 מיליון פעמים.

## מיקומי שיא

## נתוני מכירות

## גרסת נייל הורן

גרסה מחודשת של השיר, בשיתוף הזמר האירי, נייל הורן, יצאה ב-17 ביוני 2020. הגרסה המחודשת נכללת באלבום האולפן הראשון של אש, *[[Ashlyn]]*.

נכון לדצמבר 2021, הגרסה הושמעה למעלה מ-118 מיליון פעמים בספוטיפיי.

### מיקומי שיא

## קישורים חיצוניים

## הערות שוליים

קטגוריה:סינגלים מ-2020
קטגוריה:שירי נייל הורן
קטגוריה:שירים באנגלית
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על גירושים
קטגוריה:שירים סאטיריים
קטגוריה:בלדות משנות ה-2010
פטאייר

**פטאיר** (בערבית: **فطاير**; בפרסית: **پطلیر**) הוא מאפה בצק שמרים ממולא מאזור הלבנט. המילויים הנפוצים ביותר הם בשר ותרד, אך ניתן למצוא פטאייר גם במילוי עלים אחרים כדוגמת מנגולד ובמילוי גבינות כגון גבינה עכואית או פטה. צורתו דומה לזו של אוזן המן ולשל הסמבוסק, אך בשונה מהסמבוסק, אופים אותו בתנור ולא בטיגון בשמן עמוק.

הפטאייר נאכל בעיקר באזור הלבנט, במדינות כמו לבנון, סוריה, ירדן וישראל, אך ניתן למצוא אותו גם במדינות מזרח תיכוניות אחרות כדוגמת מצרים, טורקיה, עיראק, ערב הסעודית וכווית. הפטאייר פופולרי גם בארגנטינה, שם הוא קרוי "אמפנדס ערבי".

באחת הגרסאות הנפוצות של הפטאייר בסוריה מוסיפים למלית אגוזים קצוצים ורכז רימונים, לעומת המתכון הנהוג בקרב הפלסטינים שבו אין אגוזים ורכז הרימונים מוחלף במיץ לימון.

## ראו גם
* אמפנדס
*סמבוסק
*סמוסה
* בורקס
* ספיחה (מאכל)
* פירושקי
*אוזן המןממוזער|פטאייר במילוי תרד
*קלצונה
* חצ'פורי

## קישורים חיצוניים

## הערות שוליים

קטגוריה:המטבח הלבנוני
קטגוריה:המטבח הפלסטיני
קטגוריה:המטבח הערבי: מאפים
קטגוריה:מאפים
קטגוריה:המטבח המזרח-תיכוני
קטגוריה:המטבח הסורי
קטגוריה:ממולאים
קטגוריה:המטבח הערבי: ממולאים
קטגוריה:מאפים ממולאים
קטגוריה:מאכלי תרד
אחסאן פנדי

**אחסאן בן פנדי אחמד** (באנגלית: **Ikhsan bin Fandi Ahmad**; נולד ב-9 באפריל 1999 בסינגפור) הוא כדורגלן סינגפורי המשחק בעמדת החלוץ בקבוצת פאת'ון יונייטד מליגת העל התאילנדית ובנבחרת סינגפור.

## קריירת מועדונים
אחסאן שיחק במחלקות הנוער של מספר מועדונים מספרד וצ'ילה.

הוא החל את הקריירה המקצוענית שלו בהום יונייטד וביאנג ליונס מליגת העל הסינגפורית, ובהמשך עבר לראופוס מהליגה הנורווגית השנייה.

ב-5 באוקטובר 2020 חתם אחסאן בג'רב, גם היא מהליגה הנורווגית השנייה.

ב-22 בדצמבר 2021 אחסאן חתם בפאת'ום יונייטד מליגת העל התאילנדית.

## קריירה בינלאומית
ב-31 באוגוסט 2017 ערך אחסאן את הופעת הבכורה שלו בנבחרת סינגפור, בתיקו 1-1 נגד נבחרת הונג קונג במשחק ידידות. ב-7 בספטמבר 2018 הוא הבקיע את שער הבכורה שלו בנבחרת, בתיקו 1-1 נגד נבחרת מאוריציוס במשחק ידידות.

## קישורים חיצוניים

קטגוריה:כדורגלנים סינגפורים
קטגוריה:חלוצי כדורגל סינגפורים
קטגוריה:כדורגלני פאת'ום יונייטד
קטגוריה:ילידי 1999
קטגוריה:סינגפורים שנולדו במאה ה-20
אלבן רמוסאי

**אלבן רמוסאי** (; נולד ב-7 במרץ 1996) הוא זמר-יוצר ודוגמן אלבני. הוא נולד בעיר איידה שבהולנד, וגדל בטירנה, בירת אלבניה. הוא השתתף בגרסה האלבנית לאקס פקטור ב-2012, וב-"The Voice" אלבניה ב-2013. בשנת 2021, רמוסאי ניצח במהדורה ה-22 של תחרות השירה "Kënga Magjike".

## קריירה
רמוסאי נולד למשפחה ממוצא אלבני בעיר איידה שבהולנד. מקור משפחתו נעוץ בעיר פודויבו שבקוסובו. בשנת 2012 נבחן לעונה הראשונה של "אקס פקטור אלבניה". הוא ביצע באודישין שלו את השיר "Kryptonite" של להקת , ולא העפיל לשלב הבא. בשנת 2013 השתתף בעונה השלישית של "The Voice", והגיע עד לשלב רבע הגמר.

בשנת 2016 הוציא לאור את המיני-אלבום הראשון שלו, **. השיר "A më do", שנכלל במיני-אלבום, הגיע למקום הראשון במצעד הסינגלים האלבני, ואף שהה שם ארבעה שבועות רצופים. through his single "A më do" בשנת 2018 הופיע בפרסומת של חברת הביגוד דולצ'ה וגבאנה.

במאי 2021, רמוסאי השתתף במהדורה ה-22 של "Kënga Magjike", שבסופה הוכרז כמנצח עם השיר "Thikat e mia". הסינגל הבא שלו, "Shpirto", הגיע למקום הרביעי במצעד המוזיקה המקומי. בנובמבר אותה השנה הכריזה רשות השידור האלבנית על המתמודדים של הקדם האלבני לאירוויזיון 2022, פסטיבלי אי קנגס, ורמוסאי נמנה ביניהם. ב-29 בדצמבר הופיע בגמר הקדם עם השיר "Theje", וסיים במקום השני.
## קישורים חיצוניים

## הערות שוליים

קטגוריה:זמרים אלבנים
קטגוריה:דוגמנים
קטגוריה:משתתפי פסטיבלי אי קנגס
קטגוריה:אלבנים שנולדו ב-1996
Stupid Feelings

"**Stupid Feelings**" הוא סינגל של המפיק המוזיקלי הבריטי,  , ולהקת הפופ האמריקאית, LANY, שיצא, על ידי פולידור רקורדס, ב-6 באוגוסט 2021.

נכון לדצמבר 2021, השיר הושמע למעלה מ-18 מיליון פעמים בספוטיפיי.

## וידאו קליפ
הווידאו קליפ הלירי של הסינגל יצא לראשונה בערוץ היוטיוב של LANY ב-6 באוגוסט 2021. נכון לדצמבר 2021, הווידאו קליפ הלירי נצפה למעלה מ-616 אלף פעמים.

## מיקומי שיא

## קישורים חיצוניים

## הערות שוליים

קטגוריה:שירי LANY
קטגוריה:שירים באנגלית
קטגוריה:שירי דאנס-פופ
קטגוריה:שירי מוזיקת האוס
קטגוריה:סינגלים בהוצאת פולידור רקורדס
I Quit Drinking

"**I Quit Drinking**" הוא סינגל של הזמרת-יוצרת האמריקאית, קלסי בלריני, ולהקת הפופ האמריקאית, LANY, שיצא, על ידי וורנר צ'אפל מיוזיק ובלאק ריבר אנטרטיינמנט, ב-9 ביוני 2021. השיר נכתב על ידי ניקול גליון, קלסי בלריני ופול ג'ייסון קליין, והופק על ידי ג'ימי רובינס ונואה קונרד.

נכון לדצמבר 2021, השיר הושמע למעלה מ-54 מיליון פעמים בספוטיפיי.

## ביקורת
רוב קוסטה, מ-*Music Talkers*, שיבח את השיר על כך שעשה "עבודה נהדרת בציור תמונה של השתקפות, מערכות יחסים, הקרבה והסיבות להתפכחות. העבודה שהושקעה ביצירת מילות שיחה השתלמה כאן, והפכה את המילים לגולת הכותרת של השיר."

## וידאו קליפ
הווידאו קליפ של השיר, שצולם בקליפורניה, בבימויו של בליית' תומאס, יצא בערוץ היוטיוב של קלסי בלריני, ב-15 ביוני 2021. הווידאו קליפ מציג את בלריני וקליין כ-"מאהבים לשעבר המזכירים זמנים מאושרים יותר ביחד, [שאינם יכולים עוד] להנות מהטעם של שמפניה, ויסקי או משקאות אלכוהוליים אחרים כעת, [מפני שזה] מזכיר להם את ימיהם כזוג". לבסוף, הם שרים פנים אל פנים בגשם. נכון לדצמבר 2021, הווידאו קליפ נצפה למעלה מ-3.7 מיליון פעמים.

## הופעות חיות
בלריני ו-LANY הופיעו לראשונה בהופעה חיה בפרסי המוזיקה של CMT .

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קלסי בלריני
קטגוריה:שירי LANY
קטגוריה:שירים באנגלית
קטגוריה:שירים שנכתבו על ידי ניקול גליון
קטגוריה:שירים שנכתבו על ידי קלסי בלריני
קטגוריה:שירים על אלכוהול
קטגוריה:בלדות פופ
קטגוריה:בלדות קאנטרי
קטגוריה:סינגלים בהוצאת בלאק ריבר אנטרטיינמנט
קטגוריה:סינגלים בהוצאת וורנר מיוזיק גרופ
עיסאם א-נג'אר

**עיסאם א-נג'אר** (בערבית: **عصام النجار**; תעתיק מדויק: עצאם אלנג'אר; נולד ב-12 במאי 2003) הוא זמר פופ ירדני.

## ביוגרפיה
א-נג'אר נולד בעמאן, בירת ירדן. ביוני 2020 הוציא את הסינגל "One of a Kind".

הוא נכנס לתודעת העולם לאחר ששירו "Hadal Ahbek" (אני אמשיך לאהוב אותך), שיצא לאור בשנת 2020, הפך לוויראלי ברשת החברתית טיקטוק, עם למעלה מ-3 מיליארד צפיות בפלטפורמה ברחבי העולם. לאחר מכן הוא זכה להיות האמן הראשון שחתם במחלקה הערבית של יוניברסל מיוזיק גרופ, שהוקמה על ידי ריפבליק רקורדס. בעקבות הפופולריות של השיר הוקלטו לו שתי גרסאות נוספות, אחת מהן בהשתתפות ההרכב לאוד לוקסורי והזמר עלי גייטי, אשר הייתה לסינגל הראשון של א-נג'אר שנכנס למצעד קנדה הוט 100, בו היא שהתה ארבעה חודשים, ולפעם הראשונה שלו בעשירייה הראשונה במצעד הלבנוני. שיריו הבאים, "Mn Gheirik Enti" ו-"Hada Ghareeb", בהשתתפות הזמרת הפלסטינית-צ'יליאנית , הובילו בראש המצעד הלבנוני.

ב-1 באוקטובר 2021 הוציא את אלבום הבכורה שלו, **', הכולל את הסינגל "Si Tú Vuelas", שיתוף פעולה עם המוזיקאים [[דנה פאולה]] ו[[אלוק]]. עבור קידום האלבום נערכה הופעה ב[[תיאטרון אודיאון]]  שב[[עמאן]].

הוא נכלל ברשימת [[פורבס 30Under30]] לשנת 2021.

== דיסקוגרפיה ==
=== אלבומי אולפן ===
* 2021: **'

### מיני-אלבומים

* *2023: Waray*

### סינגלים
* 2020: "One of a Kind"
* 2021: "Hadal Ahbek" 
* 2021: "Turning Me Up" (עם לאוד לוקסורי ועלי גייטי)
* 2021: "Mn Gheirik Enti"
* 2021: "Hada Ghareeb" (בהשתתפות אליאנה)
* 2021: "Si Tú Vuelas" (עם דנה פאולה ואלוק)

## קישורים חיצוניים

* 

## הערות שוליים

קטגוריה:זמרים ירדנים
קטגוריה:זמרי פופ
קטגוריה:פורבס 30Under30
קטגוריה:ירדנים ממוצא פלסטיני
קטגוריה:ירדנים שנולדו ב-2003
Younger

"**Younger**" הוא סינגל של התקליטן האנגלי, ג'ונאס בלו, והזמר האנגלי, HRVY, שיצא, על ידי וירג'ין EMI רקורדס ופוזיטיביה רקורדס, ב-6 בספטמבר 2019.

נכון לדצמבר 2021, השיר הושמע למעלה מ-90 מיליון פעמים בספוטיפיי.

## וידאו קליפ
הווידאו קליפ הלירי של השיר יצא, בערוץ היוטיוב של ג'ונאס בלו, ב-6 בספטמבר 2019. נכון לדצמבר 2021, הווידאו קליפ הלירי נצפה למעלה מ-1.7 מיליון פעמים.

הווידאו קליפ של השיר, שצולם במאליבו, קליפורניה, בבימויו של דניאל קארברי, יצא, בערוץ היוטיוב של ג'ונאס בלו, ב-22 בספטמבר 2019. נכון לדצמבר 2021, הווידאו קליפ נצפה למעלה מ-14 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירי ג'ונאס בלו
קטגוריה:שירי Hrvy
קטגוריה:שירים באנגלית
קטגוריה:שירים שנכתבו על ידי ג'ונאס בלו
קטגוריה:שירי אלקטרופופ
קטגוריה:סינגלים בהוצאת וירג'ין EMI רקורדס
פטריק אוסיאקו

**פטריק אוסיאקו** (באנגלית: **Patrick Osiako**; נולד ב-15 בנובמבר 1986) הוא כדורגלן קנייתי המשחק בעמדת הקשר בסיריאנסקה אנקופינג.

## קריירה
אוסיאקו התחיל את הקריירה שלו בקבוצת קוסט סטארס אליה הצטרף בגיל 16 וכעבור שנתיים חתם בטאסקר.

בדצמבר  חתם לשנתיים וחצי במייאלבי מהליגה השוודית השנייה. בשנת  היה שותף לעלייה של הקבוצה לליגת העל השוודית.

במרץ  אוסיאקו הצטרף לפטרולול פלוישט מליגת העל הרומנית.

ב-13 באוגוסט 2012 אוסיאקו חתם בהפועל באר שבע מליגת העל. ב-19 בינואר 2013 אוסיאקו הבקיע את שער הבכורה שלו בקבוצה בניצחון 0-1 נגד עירוני קריית שמונה.

בקיץ  חתם בסימורק מליגת העל האזרית בה שיחק עד לפירוקה בשנת .

בהמשך הקריירה שיחק במספר קבוצות בליגות הנמוכות בשוודיה בהן: לינקופינג סיטי, האנינגה, האסלהום וסיריאנסקה אסקילסטונה. כיום משחק בסיריאנסקה אנקופינג.

ב-30 בספטמבר 2006 אוסיאקו ערך את הופעת הבכורה שלו בנבחרת קניה בתיקו 0-0 נגד .

## תארים
; טאסקר
*ליגת העל הקנייתית: 

; מייאלבי
*הליגה השוודית השנייה: 

## קישורים חיצוניים

## הערות שוליים

קטגוריה:כדורגלנים קנייתים
קטגוריה:קשרי כדורגל קנייתים
קטגוריה:כדורגלני מיילבי
קטגוריה:כדורגלני פטרולול פלוישט
קטגוריה:כדורגלני הפועל באר שבע
קטגוריה:כדורגלני סימורק
קטגוריה:כדורגלנים זרים בישראל
קטגוריה:כדורגלני נבחרת קניה
קטגוריה:ספורטאים זרים בשוודיה
קטגוריה:ספורטאים זרים ברומניה
קטגוריה:ספורטאים זרים בישראל
קטגוריה:ספורטאים זרים באזרבייג'ן
קטגוריה:קנייתים שנולדו ב-1986
חצי האי ולינגראד

**חצי האי ולינגראד** (באנגלית: **Velingrad Peninsula**; בבולגרית: **полуостров Велинград**) הוא חצי אי מכוסה קרח, הבולט (משתרע) לכיוון צפון-מערב, מהחוף המערבי של ארץ גרהאם, בחצי האי האנטארקטי שבאנטארקטיקה.

אורכו של חצי האי 22.5 קילומטרים לכיוון צפון-מערב מערב.

חצי האי ולינגראד גובל במפרץ בארילארי, שמצפון-מזרח לחצי האי;

חצי האי ולינגראד גובל במפרץ הולטדאהל שמדרום-מערב לחצי האי.

תעלת גראנדידיה מפרידה בין חצי האי לבין איי ביסקו שמצפון-מערב לחצי האי.

רמת צ'ירן מתנשאת על מוצאו (בסיסו) של חצי האי.

## היסטוריה
### גילוי ומיפוי חצי האי

חצי האי מופה על ידי סוקרים בריטיים בשנת 1971 ובשנת 1976.

### מקור השם

חצי האי נקרא על שם העיר ולינגראד שבדרום בולגריה.

השם אומץ רשמית ב-14 בספטמבר 2010.

### תחנת המחקר

בין השנים 1957- 1959 פעלה בקצה המערבי של חצי האי, תחנת המחקר הבריטית נקודת פרוספקט.

## לקריאה נוספת

* הגאזט האנטארקטי הבולגרי 

## קישורים חיצוניים
* חצי האי ולינגראד באתר הגאזט האנטארקטי של ממשלת אוסטרליה
* חצי האי ולינגראד באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור חצי האי, תוך סימון אתרים נוספים באזור באתר copernix

## הערות שוליים

וליגראד
|וליגראד
ולינגראד
זכויות להט"ב בסאבא

**זכויותיהם של לסביות, הומואים, טרנסג'נדרים וביסקסואלים ([[להט"ב]])** ברשות המוניציפלית כחלק מממלכת ארצות השפלה של האי **[[סאבא]]** תחת שלטון הולנד מעבר לים, מוגדרות כשוות לאלו של הטרוסקסואלים ובין המתקדמות ביותר בקריביים. פעילות הומוסקסואלית בין גברים או נשים היא חוקית בשטחי האי, בעוד זוגות חד מיניים ומשקי בית בראשות זוגות חד מיניים זכאים לאותן ההכרות המשפטיות הזמינות לבני זוג הטרוסקסואלים. אימוץ ונישואים חד-מיניים מוכרים מאז 2012. עם זאת, אין הכרה בשינוי מגדר בשטחי האי.

## מעמד בחוק
פעילות הומוסקסואלית בין גברים או נשים היא חוקית בשטחי סאבא, וגיל ההסכמה בין זוגות הטרוסקסואלים והומוסקסואלים מוגדר כזהה.

## הכרה במערכות יחסים חד מיניות
נישואים חד מיניים בסאבא הפכו לחוקיים ב-10 באוקטובר 2012 בעקבות כניסתו לתוקף של חוק המאפשר לזוגות חד מיניים להינשא ברחבי הולנד הקריבית שנחקק על ידי הפרלמנט של הולנד.

הנישואים החד-מיניים הראשונים התרחשו חודשיים לאחר מכן ב-4 בדצמבר 2012 בין זוג הומוסקסואלי מארובה וונצואלה. זוג שני מקוראסאו התחתן מאוחר יותר באותו החודש.

## הגנה מפני אפליה
הקוד הפלילי BES (בהולנדית: Wetboek van Strafrecht BES), החל על סאבא והאיים בונייר וסנט אוסטטיוס, מפליל אפליה על בסיס "נטייה הטרוסקסואלית והומוסקסואלית" בעוד סעיף 144 קובע עונשים הנעים מקנסות ועד שנתיים מאסר על הפרתו.

סעיף 1 של חוקת הולנד חל על סאבא בו נאמר כי "כל האנשים בהולנד יטופלו באופן שווה בנסיבות שוות. לא תותר אפליה על רקע דת, אמונה, דעה פוליטית, גזע או מין או מכל סיבה אחרת שהיא".

המכון ההולנדי לזכויות אדם אשר הוקם בשנת 2010, הוא מכון מחקר אשר "מגן, מקדם ומפקח על זכויות אדם" הפועל ברחבי הולנד האירופית והולנד הקריבית למען שוויון זכויות להט"ב ברחבי האזורים.

## תנאי מחיה
בשל אוכלוסייתה המצומצמת של סאבא (1,933 תושבים נכון לינואר 2020), לא יודעים מקומות הכוללים תוכני להט"ב או ברים הומוסקסואלים. עם זאת, עסקים, בתי מלון ומסעדות רבים באי מפורסמים כיעד תיירותי עבור חברי הקהילה.

סאבא מתואר לעיתים קרובות כ-"האי הגאה ביותר בכל האיים הקריביים". האי ידוע במנטליות "חיה ותן לחיות", בה אפליה נגד להט"ב כמעט ולא ידועה אם בכלל. ב-2012, זוג חד מיני המתגורר בסבא הצהיר כי האי "מושלם למטיילים הומוסקסואלים שלא מחפשים אווירה של מסיבות". ישנם מספר פקידים הומוסקסואלים מוצהרים בסאבא, בהם קארל בונקאפר, חבר במועצת האי, וגלן הולם, מנהל לשכת התיירות של סאבא.

## טבלת סיכום

## הערות שוליים

סאבא
קטגוריה:סאבא
קטגוריה:להט"ב בהולנד
סאבא
Jupiter LXI

**Jupiter LXI** (לשעבר **S/2003 J 19**) הוא ירחו של כוכב הלכת צדק.

Jupiter LXI התגלה בשנת 2003 על ידי קבוצת אסטרונומים שהודרכה על ידי ברט גולדמן.

רדיוס מסלולו של Jupiter LXI הוא 22,709,000 ומשך זמן הקפתו סביב צדק הוא 699.125 ימים.

קוטרו של Jupiter LXI הוא 5 קילומטרים ומהירותו במסלולו סביב צדק היא 2.31 ק"מ לשנייה.

Jupiter LXI בעל אלבדו של 0.04 ואקסצנטריות של 0.1961.

Jupiter LXI משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

קטגוריה:ירחי צדק
Jupiter LII

**Jupiter LII** (נקרא גם **S/2010 J 2**) הוא ירחו של כוכב הלכת צדק. Jupiter LII התגלה בשנת 2010 על ידי האסטרונום הצרפתי כריסטיאן וֵייל.

רדיוס מסלול הקפתו של Jupiter LII סביב צדק הוא 21,010,000 קילומטר ומשך זמן הקפתו סביב צדק 588.82 ימים. קוטרו קילומטר אחד ונכון לשנת 2010 הוא הירח הקטן ביותר הידוע במערכת השמש שניתן לראות מכדור הארץ.

## קישורים חיצוניים

קטגוריה:ירחי צדק
Jupiter LVI

**Jupiter LVI** (לשעבר **S/2011 J 2**) הוא ירח של כוכב הלכת צדק. הוא משתייך לקבוצת הירחים פסיפאה, הקרויה על שמו של הירח פסיפאה. ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, ואליה משתייכים הירחים פסיפאה, סינופה, קלירואי, מגאקליטה, אוטונואה, יורידמה, ספונדה.

Jupiter LVI התגלה בשנת 2011 על ידי קבוצה של אסטרונומים מאוניברסיטת הוואי שהודרכה על ידי האסטרונום סקוט שפרד. קוטרו הוא קילומטר אחד ומהירותו בעת הקפתו את צדק היא 2.33 ק"מ לשנייה; רדיוס מסלולו של Jupiter LVI סביב צדק הוא 23,329,710 ק"מ ומשך זמן הקפת צדק הוא 725.06 ימים.

ל-Jupiter LVI בעל בהירות נראית של 23.5, והוא בעל אלבדו של 0.04 ואקסצנטריות של 0.387.

קטגוריה:ירחי צדק
Jupiter LIX

**Jupiter LIX** (ידוע גם בשם **S/2017 J 1**) הוא ירח של כוכב הלכת צדק. הירח התגלה בשנת 2017 על ידי האסטרונום האמריקאי סקוט שפרד, הגילוי פורסם ב-5 ביוני באותה השנה.

קוטרו של הירח הוא 2 קילומטרים ומסתו היא 1.5×1013 ק"ג. רדיוס מסלולו של Jupiter LIX סביב כוכב הלכת צדק הוא 23,483,978 ק"מ ומשך זמן הקפת מסלולו סביב צדק הוא 734.15 יממות.

הירח משתייך לקבוצת הירחים פסיפאה, אך מרחקו הממוצע מצדק הוא כמעט במדויק כמו של הירח יוקלדה, אשר משתייך לקבוצת הכוכבים קארמה.

## קישורים חיצוניים

* אודות S/2017 J 1, באתר Minor Planet Center 

## הערות שוליים

קטגוריה:ירחי צדק
Jupiter LV

**Jupiter LV** (לשעבר **S/2003 J 18**) הוא ירחו של כוכב הלכת צדק. Jupiter LV התגלה בשנת 2003 על ידי קבוצת אסטרונומים שהודרכה על ידי ברט גלדמן.

קוטרו של Jupiter LV הוא 2 ק"מ והוא מקיף את צדק במסלול שרדיוסו הוא 19,813,000 ק"מ וזמן הקפת המסלול סביב צדק אורך 569.728 ימים.
S/2003 J 18 משתייך לקבוצת הירחים אננקה (קבוצה זו קרויה על שם הירח אננקה והירחים שמשתייכים לה מקיפים את צדק במרחק של 19.3 עד 22.7 מיליון ק"מ.

## קישורים חיצוניים

קטגוריה:ירחי צדק
Jupiter LIV

**Jupiter LIV** (ידוע גם בשם **S/2016 J 1**) הוא ירח של כוכב הלכת צדק. Jupiter LIV התגלה בשנת 2016 על ידי האסטרונום האמריקאי סקוט שפרד, אך גילויו פורסם רק ב-2 ביוני 2017.

קוטרו של Jupiter LIV הוא בערך קילומטר אחד והוא משתייך לקבוצת הירחים אננקה. הירח משלים הקפה אחת סביב צדק שאורכה 20,743,779 קילומטרים במשך 610.36 יממות.

## קישורים חיצוניים

* אודות הירח S/2016 J 1 באתר ה־Minor Planet Center

## הערות שוליים

קטגוריה:ירחי צדק
Jupiter LXVIII

**Jupiter LXVIII** (לשעבר **S/2017 J 7**) הוא ירח של כוכב הלכת צדק. S/2017 J 7 התגלה בשנת 2017 על ידי האסטרונום האמריקאי סקוט שפרד וצוותו, אך גילויו פורסם רק ב-18 ביולי 2018.

Jupiter LXVIII נמצא במרחק ממוצע של 20,627,000 ק"מ מצדק, באינקלינציה של 143.4 מעלות. הוא מסתובב נגד כיוון התנועה של צדק, ונחשב חלק מקבוצת הירחים אננקה. זמן ההקפה שלו הוא 602.6 ימים. קוטרו של Jupiter LXVIII הוא בערך 2 קילומטרים.

## קישורים חיצוניים

* אודות הירח S/2017 J 7 באתר ה־Minor Planet Center
* הירחים החדשים של צדק, מכון דוידסון, 17 ביולי 2018

## הערות שוליים

קטגוריה:ירחי צדק
בירה במצרים

**בירה במצרים** היא בעלת נוכחות ארוכת שנים המתוארכת כבר מתקופת מצרים הפרהיסטורית. במצרים העתיקה יין הועדף על ידי המעמד הגבוה, בעוד שהבירה הייתה משקה של מעמד הפועלים וחלק מרכזי בתזונה שלהם. למרות הגבלות דתיות על אלכוהול לאחר הכיבוש המוסלמי של מצרים, צריכת הבירה לא פסקה, והיא עדיין נותרה המשקה האלכוהולי הפופולרי ביותר במדינה, המהווה 54 אחוזים מכלל צריכת האלכוהול.

## בירה בעת העתיקה
ממוזער|שמאל|בירה סטלה - הבירה הנמכרת ביותר במצרים

בירה יוצרה במצרים כבר בתקופות קדומות. בשנת 2021 נחשפה בחפירות ארכאולוגיות באזור העיר אבידוס מבשלת בירה המתוארכת לתקופת המלך נערמר (המאה ה-32 לפנה"ס) ונחשבת למבשלת הבירה הקדומה בעולם.

במאה הראשונה לפני הספירה הצביעו היסטוריונים יוונים בכתביהם על קיומה ועל איכויותיה של הבירה המצרית. את המצאת הבירה ייחסו היוונים לאל דיוניסוס, בעוד המצרים ייחסו את המצאת והפצת הבירה לאל אוסיריס. פפירוסים במצרים העתיקה מונים שבעה-עשר סוגים שונים של בירה.

אחד הממצאים שמאיר את הידוע במחקר על ייצור הבירה בעת העתיקה הוא ציור קיר בקברו של Ty מפקח חשוב בבנייתן של הפירמידות בעיר ממפיס, שמראה את השלבים בבישול בירה ובאפיית לחם.

## תעשיית הבירה המודרנית
תעשיית הבירה המודרנית במצרים נוסדה על ידי אנשי עסקים בלגים בשנת 1897, עם הקמת מבשלת קראון (Crown Brewery) באלכסנדריה ולאחר מכן מבשלת הפירמידה (the Pyramid Brewery) בגיזה. שתי המבשלות ייצרו ומכרו בירה בשם דומה, סטלה, כל אחת על בסיס מתכונים שונים לחלוטין. בשנת 1937 הפכה היינקן למחזיקת מניות גדולה בשתי המבשלות. מבשלת הפירמידה שינתה את שמה לשם הערבי מבשלת אל אהרם. בשנת 1963 אוחדו החברות תחת השם "חברת מבשלות אל אהרם" (Al Ahram Beverages Company), לאחר שהולאמו על ידי ממשלתו הסוציאליסטית של נשיא מצרים גמאל עבד אל נאצר. המותג סטלה אוחד בבעלות ממשלתית והמשיך להיות בייצור המוני.

בשנת 1997 מכרה הממשלה את החברה לאיש העסקים המצרי אחמד זיאת. יחד עם יועצים של חברת קרלסברג שיפרה החברה את תהליכי הייצור של הבירה והחלה לייצר באופן מקומי את הבירות של המותגים קרלסברג וגינס. במקביל החלה החברה לייצר משקאות בירה לא אלכוהוליים, שזכו להצלחה רבה במדינות מוסלמיות במפרץ הפרסי ובאפריקה. היינקן רכשה שוב את המבשלה בשנת 2002. סטלה נותרה הבירה הפופולרית ביותר במצרים, עם 47.5 מיליון ליטר שנמכרו בשנת 2016 (שווה ערך לשליש מצריכת הבירה הכוללת של מצרים), ואל אהרם המשווקת את "סטלה" וכן את "ביראל" (Birell) הלא-אלכוהולית (הבירה השנייה ברמת הפופולרית במצרים), שולטת ב-89% משוק הבירה של מצרים.

מבשלות אל אהרם נמצאות בעיר אל-עובור, הסמוכה לקהיר. במקום מיוצרת הבירה המקומית לצד מותגים בינלאומיים כגון היינקן ודספרדוס . בשנת 2005 הקימה חברת המשקאות המצרית הבינלאומית (Egybev) בעיר לוקסור מבשלת בירה, הנחשבת לשנייה בגודלה במדינה.

האיסור הדתי המוסלמי על שתיית אלכוהול הביא לפופולריות גדולה של בירות לא אלכוהוליות, דוגמת "ביראל" ו"פיירוז". גם בירות אלכוהוליות בטעמים הפכו לטרנדיות מאז ההשקה של דספרדוס בטעם טקילה בשנת 2016. אל אהרם ייצרה בירות בטעם פירות תחת המותג "מייסטר מקס" ומאז חברות אחרות הלכו בעקבותיהם. בירות בטעמים אלו פופולריות במיוחד בקרב הדור הצעיר במדינה.

## לקריאה נוספת

* Omar D. Foda, **Egypt's Beer: Stella, Identity, and the Modern State**, University of Texas Press, 2019


## קישורים חיצוניים

## הערות שוליים

מצרים
קטגוריה:המטבח המצרי
נהר האבדון

**נהר האבדון** (באנגלית: **River of No Return**) הוא מערבון רומנטי אמריקאי משנת 1954 בבימויו של אוטו פרמינגר, עם רוברט מיצ'ם ומרילין מונרו בתפקידים הראשיים.

התסריט נכתב על ידי פרנק פנטון לפי סיפור של לואיס לנץ.

הסרט צולם בנופים של הרי הרוקי הקנדיים – הפארק הלאומי באנף, הפארק הלאומי ג'ספר ואגם לואיז. נהר האבדון שממנו אין חזרה צולם בנהר סלמון  באיידהו. הסרט צולם בצבעי טכניקולור ובשיטת סינמסקופ.

השיר "נהר ללא חזרה" הולחן על ידי ליונל ניומן ומושר בסרט בפיה של מרילין מונרו וכנעימת רקע לאורך הסרט.

העלילה מתרחשת בשנת 1875 בצפון מערב ארצות הברית בימי בהלה לזהב והמלחמות עם האינדיאנים.

## תקציר עלילה
מאט קאלדר (רוברט מיצ'ם) מגיע לעיר אהלים של מחפשי זהב כדי למצוא את בנו. מאט הוא חוואי אלמן שנדון למאסר לאחר שהרג אדם שתקף את חברו. הוא מוצא את בנו מארק (תומי רטיג) בחברת קיי, זמרת מועדונים יפהפייה ומושכת (מרילין מונרו). בחווה מלמד אותו מאט לחרוש את האדמה ולקלוע ברובה.

קיי מאורסת להארי ווסטון (רוי קלהון), מהמר שזכה כעת במשחק פוקר בשטר זיכיון לכריית זהב במקום עשיר בזהב. לשם מימוש הזכייה עליו להגיע לעיר המחוז (Council City) והוא מציע לקיי להצטרף אליו. היא נותנת לו את שארית כספה והוא קונה רפסודה עליה ישוטו בנהר לעיר המחוז.

הנהר סוער והם כמעט טובעים עד שמאט מבחין בהם ומציל אותם. הוא מביא אותם לחווה ואומר להארי כי הנהר הזה סוער ומסוכן. הארי מחליט להגיע בעצמו לעיר ומבקש ממאט סוס ורובה. כשהוא נענה בשלילה הוא תוקף ומהמם את מאט ונמלט מהחווה עם הרובה.

אינדיאנים שצפו בקטטה מתקרבים לחווה וברגע האחרון נמלטים מאט, קיי ומארק לרפסודה ומתחילים שיט מסוכן בנהר השוצף ומרבה מפלים המכונה "נהר ללא חזרה". האינדיאנים שורפים את החווה.

כעת מתחיל מסע חתחתים שבו נאבק מאט בפומת ההרים, מתגבר על שני מחפשי זהב ועל אינדיאנים שמתקיפים את האסדה בחיצים והוא יורה בהם ברובה.

היחסים בין מאט לקיי יודעים עליות וירידות. מאט מדבר בגנותו של הארי וקיי עונה לו כי גם הוא עשה מעשה רע בזה שהרג אדם ביריה בגבו. מארק מקשיב לכל השיחות האלה ולבסוף מסביר לו מאט מדוע נאלץ לירות ולהרוג אדם בגבו.

הם מגיעים לעיר המחוז ומאט שולח את קיי לפגוש  את הארי בבר. היא מבקשת מהארי לפגוש את מאט ולסיים את הסכסוך ביניהם בשלום. הארי מניח את אקדחו אבל לא מגלה שיש לו אקדח נוסף. הוא מתקרב לעבר מאט ושולף לעומתו אקדח כדי להרוג אותו אבל מארק מבחין בזה, יורה בו בגבו והורג אותו כמו שעשה אביו בעבר.

קיי מקבלת עבודה כזמרת בבר והיא שרה על "הנהר ללא חזרה". מאט נכנס לבר, נוטל אותה על כתפיו ונושא אותה לכרכרה שם יושב מארק. הם נוסעים הביתה וקיי זורקת את נעלי ההופעה שלה עם העקבים הגבוהים.

## צוות השחקנים

## קישורים חיצוניים

* נהר האבדון, באתר TCM
* קדימון ל"נהר האבדון", באתר יוטיוב
* מרילין מונרו ב"נהר האבדון", באתר יוטיוב
* מרילין מונרו שרה "נהר האבדון", באתר יוטיוב
* מרילין מונרו ורוברט מיצ'ם ב"נהר האבדון", באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:מערבונים
קטגוריה:סרטי 1954
קטגוריה:סרטי הרפתקאות אמריקאיים
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטים באנגלית
קטגוריה:סרטים רומנטיים
קטגוריה:סרטים שצולמו באלברטה
מרי אלן אדוארדס

**מרי אלן אדוארדס** (באנגלית: **Mary Ellen Edwards**; 9 בנובמבר 1838 – 22 בדצמבר 1934) הייתה אמנית ומאיירת בריטית. היא תרמה לעיתונים ויקטוריאניים רבים, כתבי עת וספרי ילדים.

## ביוגרפיה
מרי אלן אדוארדס נולדה כבתם של מרי ג'ונסון ודאון אדוארדס, חקלאי ומהנדס שהיו לו מספר המצאות מוצלחות. היא נולדה בחווה של אביה בסורביטון ב-9 בנובמבר 1838. היא באה ממשפחה אמנותית. היא בילתה את שנותיה הראשונות עם משפחתה בסורביטון, באי מאן, בדרום קנזינגטון ובצ'לסי, לונדון.

ב-13 ביוני 1866, מרי אדוארדס נישאה לג'ון פריר. פריר עבד בחברת שייט. למרי אדוארדס וג׳ון פרייר היה בן אחד, שנולד ב-1867. בעלה הראשון של אדוארד (פרייר) מת ב-1869. בתקופה הזאת ובמהלך העשור הבא, מרי אלן הגישה את עבודתה לתערוכות השנתיות של האקדמיה המלכותית לאמנויות (RA).

ב-1872 נישאה לאמן ג'ון צ'ארלס סטייפלס, איתו עבדה על פרויקטים רבים עד מותו בסוף המאה.

בשל מגוריה ונדודי משפחתה בגיל צעיר, היא לא הצליחה לקבל הכשרה פורמלית באמנות, אבל למדה בבית הספר לאמנות דרום קנזינגטון במשך שנה אחת.

## קריירה
היא החלה את הקריירה האמנותית שלה במדיום של צבעי מים. בגיל 12 היא עברה מצבעי מים לשמן. מחוץ לצבעי מים ותחריטים, מרי אדוארדס הייתה מאיירת מצליחה, שציירה את עבודותיה על עץ.

ב-1862, היא שלחה את שתי העבודות הגדולות הראשונות שלה לאקדמיה המלכותית בלונדון, אנגליה. עבודותיה התקבלו והוצגו מ-1864 עד 1908, היא שלחה עבודות כמעט מדי שנה, סך הכל הציגה 38 יצירות אמנות באקדמיה המלכותית.

היצירה הראשונה שלה שנרכשה לפרסום, ״הנשיקה האחרונה״, הוצגה ב-1865. כמו כן, נרכשו ונחרטו יצירותה ״לזיכרון ולשלום״.

היא איירה ספרי ילדים רבים. מ-1869 עד 1880 היא הייתה בצוות של העיתון The Graphic ולאורך הקריירה הארוכה שלה, היא עבדה עבור מספר מגזינים.

מלבד ההגשות הכמעט שנתיות שלה לאקדמיה המלכותית, היא הציגה ארבע יצירות בחברה המלכותית של האמנים הבריטים (RBA), עבודה אחת באקדמיה הסקוטית המלכותית (RSA), שמונה יצירות במכון המלכותי לאמנויות בגלאזגו (RGI), שתי יצירות במוסד הבריטי ותשע יצירות. באגודת האמניות. עבודותיה הוצגו גם בגלריות בצרפת.

## סגנון והשפעה
מרי אלן אדוארדס עבדה וחיה במאה ה-19 ובתחילת המאה ה-20. בשל האקלים החברתי באותה תקופה, היא לא הייתה פופולרית במיוחד בציבור שראה את אמנותה דרך העדשה הגברית המסורתית. היא הייתה יוצאת דופן בהמחשת רגש בעבודתה, והיצירות שלה הן עוצמתיות מאוד וקלות להבנה. לרוע המזל סגנונה לא היה מבוקש בקרב האוכלוסייה הרחבה בשל הדימוי החברתי כ"אמנות נשית", היינו יצירותיה נתפסו לעיתים קרובות כ"נשיות", "סנטימנטליות" ו"ביתיות", בהשוואה לציורי מקביליה הגברים.

## גלריה

File:Illustration 01 by Mary Ellen Edwards (1838-1934) for Through the Meadowsby Frederic Edward Weatherly (1848-1929)-by courtesy of the Osborne Collection at the Toronto Public Library.jpg
File:The Argosy (1865) (14593153910).jpg
File:The Argosy (1865) (14780255545).jpg
 File:Illustration 09 by Mary Ellen Edwards (1838-1934) for Through the Meadowsby Frederic Edward Weatherly (1848-1929)-by courtesy of the Osborne Collection at the Toronto Public Library.jpg


## קישורים חיצוניים

* 

## הערות שוליים

קטגוריה:ציירות בריטיות
קטגוריה:מאיירות בריטיות
קטגוריה:ציירים בריטים
קטגוריה:מאיירים בריטים
קטגוריה:בריטיות שנולדו ב-1838
קטגוריה:בריטים שנולדו ב-1838
קטגוריה:בריטיות שנפטרו ב-1934
קטגוריה:בריטים שנפטרו ב-1934
SQLink

200px|ממוזער|שמאל|פינת ישיבה באחד מאתרי החברה
**אס. קיו. לינק בע"מ** (**SQLink**) היא חברה תוכנה ישראלית שנוסדה בשנת 1994, ומעסיקה למעלה מ-2,500 מומחים ויועצים בחזית הטכנולוגיה ומספקת קשת רחבה של שירותים מתקדמים ועדכניים לדרישות השוק בעולמות של: פיתוח תוכנה, אבטחת מידע וסייבר, BI ו-BIG DATA, דיגיטל ו-WEB, בדיקות תוכנה ואוטומציה, ניהול פרויקטים ותהליכי אינטגרציה מורכבים וייעוץ OFFSHORE.

עם לקוחותיה נמנים חברות תוכנה והיי-טק, תאגידים עסקיים, משרדי ממשלה, רשויות מקומיות, גופים ביטחוניים, בנקים ומוסדות פיננסיים, מוסדות אקדמיים, חברות תקשורת, רשתות מזון, חברות נדל"ן, גופים תעשייתיים ועוד.

הקבוצה דורגה ברשימות כמו FAST 50 של Deloitte & Touche בישראל ו-FAST 500 של חברת דלויט העולמית. בשנת 2021 דורגה במקום ה-26 ברשימת "150 המעסיקים הטובים בישראל" של גלובס ובמקום השני בקטגוריית "מחשוב ותוכנה".

מאז 1994 החברה התרחבה וכוללת מספר חברות:
* SQLabs - מכללה למקצועות ההייטק, המציעה מגוון רחב של קורסים והכשרות
* Opisoft - מתמחה בהטמעת פתרונות מתקדמים בעולמות ה-BIG Data & Analytics. מבוססת על חברת אופיסופט שנרכשה בשנת 2018
* Genius - מתמחה בבינה מלאכותית, למידת מכונה, חקר ביצועים ואופטימיזציה
* Zigit - מתמחה ומובילה בתכנון, אפיון ופיתוח של פלטפורמת Web & Mobile. נרכשה בשנת 2021
* Tvuna - מתמחה בפתרונות תוכנה מתקדמים בסביבות אינטרנטיות ובבניית מערכים דיגיטליים חדשניים, החל משנת 1984
* Boardirector - מערכת המאפשרת לנהל ישיבות ותהליכים בארגונים וחברות באופן מאובטח.
* Dialog - חברת השמה להייטק הפועלת החל משנת 1997
* Gotfriends - חברת ההשמה המתמחה בגיוס טאלנטים לחברות הייטק וסטארטאפים.

## קישורים חיצוניים
* 

קטגוריה:חברות תוכנה ישראליות
קטגוריה:ישראל: חברות שהוקמו ב-1994
ספנקופיטה

**סְפָּנָקוֹפִּיטָה** (יוונית: σπανακόπιτα; מיוונית σπανάκι *תרד* + πίτα *מאפה*) היא מאפה תרד מסורתי מהמטבח היווני. המאפה עשוי משכבות של בצק פילו, וביניהן מלית של תרד, גבינת פטה ועשבי תיבול שונים.

## אטימולוגיה
המילה ספנקופיטה באה מ-2 מילים ביוונית, מהמילה σπανάκι (הגהה: ספנאקי) שמשמעותה תרד + המילה πίτα (הגהה: פיתה) שמשמעותה מאפה, כלומר מאפה תרד.

## מרכיבים ורכיבים

המילוי המסורתי של הספנקופיטה כולל תרד קצוץ, פטה, בצל או בצל ירוק, ביצה ותבלינים. לעיתים משתמשים בגבינות מלוחות אחרות, כדוגמת הקפלוטירי, גבינה קשה הדומה לקשקבל. עשבי תיבול כדוגמת שמיר, נענע או מליסה גם כן עשויים להיות חלק מהמילוי, ובמקרה זה שם המנה יהיה "הורטופיטה".

המילוי נעטף בשכבות של בצק פילו המשוחות בחמאה או בשמן זית. בחלק מהמתכונים הכפריים משתמשים בבצק *חוריאטיקו* שהוא מעט עבה יותר (מזכיר את בצק הפילאס מהמטבח הטורקי). לאחר האפייה, המאפה מקבל גוון זהוב. ניתן להגישו חם מהתנור או בטמפרטורת החדר.

ביוון קיימת גם גרסת "צום" של הספנקופיטה, שנאכלת במועדים נוצרים אורתודוקסיים כדוגמת התענית הגדולה. בגרסה זו מחליפים את מוצרי החלב והביצים בשמן זית, פטרוזיליה ומעט קמח.

באזורים כפריים ביוון, בהם התרד פחות זמין, יש המוסיפים למילוי גם עלי מנגולד, כרישה או חומעה מצויה.

## ראו גם
* בולמאס - מאפה תרד מהמטבח של יהדות ספרד.
*בורקס - מאפה שגם הוא עשוי מבצק פילו.
*בניצה - מאפה גבינה דומה מהמטבח הבולגרי.
*טירופיטה - מאפה גבינה מהמטבח היווני המסורתי, גם כן מבצק פילו.
*בצק פילו - הבצק שממנו מכינים את הספנקופיטה.
*תרד - המילוי של הספנקופיטה.
*פטה - חלק מהמילוי של הספנקופיטה

## קישורים חיצוניים

* מתכון למאפה ספנקופיטה, אתר השולחן

## הערות שוליים

קטגוריה:המטבח היווני
קטגוריה:המטבח הבלקני
קטגוריה:מאפים
קטגוריה:מאכלי גבינה
קטגוריה:מתאבנים
קטגוריה:מאפי בצק עלים
קטגוריה:מאפים ממולאים
קטגוריה:מאכלי תרד
Keys

***Keys*** (בעברית: "**קיז**") הוא אלבום אולפן השמיני של הזמרת-יוצרת האמריקאית אלישה קיז. האלבום יצא לאור ב-10 בדצמבר 2021, על ידי חברת התקליטים תקליטי RCA. מתוך האלבום יצאו שני סינגלים. האלבום כולל שני דיסקים, כמו גם שתי גרסאות לכל רצועה.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אלישה קיז
קטגוריה:אלבומים באנגלית
קטגוריה:אלבומים שהופקו על ידי מייק ויל מייד איט
קטגוריה:אלבומי חברת RCA רקורדס
קטגוריה:אלבומים שהושפעו בעקבות מגפת הקורונה